**Tájékoztató a kérelem benyújtásáról és a beköltözésről**

**(Idősek Otthona)**

Az Otthonunkba való bekerüléshez szükséges a **Kérelem nyomtatvány** kitöltése, mely három részből áll: A: személyes adatok, B: orvosi nyilatkozat (melyet a háziorvos, vagy a kezelőorvos tölthet ki), C: jövedelem és vagyonnyilatkozat.

A kérelemhez szükséges az éves nyugdíj igazolás, legfrissebb kórházi zárójelentés, szakorvosi vizsgálatok fénymásolata. Demencia kórképpel rendelkezők esetén (amennyiben rendelkezésre áll) az orvosszakértői szerv vagy a Pszichiátriai vagy Neurológiai Szakkollégium által befogadott Demencia centrum vagy pszichiáter, neurológus szakorvos által kiállított demencia kórkép legalább középsúlyos fokozatát megállapító szakvélemény másolata.

A kitöltött kérelem eredeti példányát személyesen vagy postai úton is eljuttathatják Otthonunkba. Megérkezéséről írásban tájékoztatjuk Önt, vagy – ha van - törvényes képviselőjét.

Ezután kerül sor az **előgondozás** időpontjának egyeztetésére. Az előgondozás célja, hogy tájékoztatást nyújtsunk az otthon életéről, ezáltal felkészülhessen az otthonban való életre, illetve elvégezzük a **gondozási szükséglet vizsgálat**ot, amely az önellátási képesség felmérésére szolgál. Ebben a vizsgálatban a háziorvos/kezelőorvos is részt vesz, mivel az Értékelő adatlapon általa kitöltendő kérdések is vannak. A gondozási szükséglet vizsgálat eredményéről írásban értesítjük Önt.

Az előgondozás során átadásra kerül a Megállapodás tervezete, az Értesítés a térítési díjról, ill. a Házirend és mellékletei. Amennyiben a gondozási szükséglet eléri az idősotthoni beköltözés jogszabályban előírt feltételeit, üres férőhely esetén írásban értesítjük a férőhely elfoglalásáról.

Ezt követi a **Megállapodás** megkötése, illetve a beköltözés.

Beköltözés esetén kérjük, hozza magával az alábbi iratokat, dokumentációkat.

* orvosi igazolás, hogy fertőző betegségben nem szenved, közösségbe mehet
* utolsó két év orvosi papírja (zárójelentések, leletek)
* háziorvos/kezelőorvos által igazolt aktuális gyógyszeres terápia, vagy 30 napon belüli kórházi zárójelentés
* amennyiben van, szakorvosi javaslat a javaslatra felírható gyógyszerekhez
* amennyiben van szakorvosi javaslat inkontinencia betéthez, pelenkához
* személyi igazolvány
* lakcímkártya
* társadalombiztosítási kártya (TAJ kártya)
* oltási igazolvány (amennyiben van)
* közgyógyellátási igazolvány, parkolási igazolvány (amennyiben van)

A gyógyszerekkel kapcsolatban:

Kérjük, beköltözéskor hozzon magával 1 havi gyógyszert.

Amennyiben inkontinencia segédeszközre (pl.: nadrágpelenkára ...) van szükség, kérjük, hozzon egy havi készletet.

Ruhaneműkkel kapcsolatban az alábbiakra van szükség:

* az összes ruhaneműt mosásálló lakkfilccel kérjük ellátni
* az évszaknak megfelelő kabát és utcai cipő
* felső ruházat pld.: blúz ill. ing, póló (3 váltás)
* szoknya ill. nadrág, ruha (3 váltás)
* kardigán, zakó, mellény (ízlés és szükség szerint)
* zokni, harisnya (legalább 3 váltás)
* hálóruha (3 váltás)
* fehérnemű (legalább 3 váltás)
* szobai cipő, papucs (zuhanyzáshoz műanyag, nappalra kényelmes papucs)
* fürdőköpeny
* ágynemű huzat, lepedő (3 garnitúra)

**Több személyes lakószobai elhelyezés esetén** kérjük a beköltözőket/ hozzátartozókat, hogy műanyagszövésű ruhákat (nylon, poliészter), ha lehetséges ne hozzanak be. Olyan ruházatot válogassanak össze, ami magas pamuttartalommal bír, kényelmes, könnyen fel-és levehető. A hideg és meleg évszakváltásokkor a ruhatárat az évszakhoz megfelelően kell igazítani. Kérjük, hogy ilyenkor a hozzátartozó megőrzésre vigye haza az éppen akkor nem használt ruhamennyiséget.

Személyes tárgyak:

Bútorok, egyéb tárgyak csak intézményvezetői engedéllyel hozhatók be.

Nem hozhatóak be tűzveszélyes eszközök, tárgyak! Az ellátottnál lévő értékekért az intézmény nem vállal felelősséget. (Erre vonatkozó részletes szabályozás a Házirendben található.)

Szeretettel várjuk Önt!